title: 2010/753/CFSP: Sklep Političnega in varnostnega odbora Atalanta/5/2010 z dne 26. novembra 2010 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               7.12.2010

               SL

               Uradni list Evropske unije

               L 320/8

         SKLEP POLITIČNEGA IN VARNOSTNEGA ODBORA ATALANTA/5/2010
   z dne 26. novembra 2010
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2010/753/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2008/851/SZVP za sprejemanje sklepov o imenovanju poveljnika sil EU pooblastil Politični in varnostni odbor (PVO).

               (2)

               PVO je 19. julija 2010 sprejel Sklep Atalanta/4/2010 (2), s katerim je kontraadmirala Philippa COINDREAUJA imenoval za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (3)

               Poveljnik operacije EU je priporočil, da se kontraadmiral Juan RODRÍGUEZ GARAT imenuje za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (4)

               Vojaški odbor EU je podprl to priporočilo.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral Juan RODRÍGUEZ GARAT je imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne veljati 14. decembra 2010.

      V Bruslju, 26. novembra 2010

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  UL L 199, 31.7.2010, str. 28.


title: 2012/562/EU: Sklep Evropskega parlamenta z dne 10. maja 2012 o razrešnici glede izvrševanja proračuna Prevajalskega centra za organe Evropske unije za proračunsko leto 2010

text:
               17.10.2012

               SL

               Uradni list Evropske unije

               L 286/141

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Prevajalskega centra za organe Evropske unije za proračunsko leto 2010
   (2012/562/EU)
   EVROPSKI PARLAMENT,

               —

               ob upoštevanju letnih računovodskih izkazov Prevajalskega centra za organe Evropske unije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (3), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0125/2012),

               1.

               podeli razrešnico direktorici Prevajalskega centra za organe Evropske unije glede izvrševanja proračuna centra za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 117.

      (2)  UL L 248, 16.9.2002, str. 1.

      (3)  UL L 314, 7.12.1994, str. 1.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA V ZADNJIH LETIH

               Prevajalski center za organe Evropske unije

               2006

               2007

               2008

               2009

               Uspešnost

               ni podatkov

                           —

                           Cilji in kazalniki uspešnosti pogosto niso merljivi

                           —

                           Ugotavlja, da je center v letu 2007 stranki povrnil znesek 9 300 000 EUR

                           —

                           Izboljšave informacijske tehnologije (FLOSYSWEB)

                           —

                           Ugotavlja, da je center v letu 2008 stranki povrnil znesek 11 450 000 EUR

               Poziva center, naj še naprej razvija ocenjevanje uspešnosti z okrepitvijo vezi med strateškimi ukrepi in ukrepi, predvidenimi v delovnem programu, ter s pregledom kazalnikov za spremljanje uspešnosti, da bi izpolnjevali merila SMART

               Upravljanje proračuna in finančno poslovodenje

               ni podatkov

               Načrtovanje mora temeljiti na jasni in dosledni povezavi med zastavljenimi cilji in izvrševanjem proračunskih sredstev, potrebnih za doseganje teh ciljev

                           —

                           Poziva center, naj sprejme učinkovitejše ukrepe za reševanje nenehnega stalnega povečevanja proračunskega presežka → 2008: 26 700 000 EUR; 2006: 10 500 000 EUR

                           —

                           Komisijo poziva, naj preuči gotovinski saldo centra: 48 405 006 EUR

                           —

                           Center naj v prihodnje ponuja storitve strankam tako, da bo pokril stroške

                           —

                           Poziva center, naj sistematično uporablja člen 8.2 finančne uredbe, v katerem je navedeno, da „odobritve za prevzem obveznosti zajemajo skupne stroške pravnih obveznosti, prevzetih v tekočem proračunskem letu“

                           —

                           Poziva center, naj sprejme učinkovitejše ukrepe za reševanje stalnega povečevanja proračunskega, ki je v glavnem povezan z nenatančnostjo pri predvidevanju zahtev naročnikov za prevode

               Človeški viri

                           —

                           Pomanjkljivosti v postopkih zaposlovanja: ni pisnih dokazov o pravilih, uporabljenih pri ocenjevanju kandidatov

                           —

                           Spor med centrom in Komisijo o deležu prispevkov delodajalca za zaposlene ni bil rešen

               ni podatkov

                           —

                           Center mora bolj stvarno in učinkovito načrtovati postopke zaposlovanja, da bi izpolnil roke in predvidel vse potrebe, povezane s kvantitativnim in kvalitativnim povečanjem osebja

                           —

                           Spor med centrom in Komisijo o deležu prispevkov delodajalca za zaposlene ni bil rešen

                           —

                           Poziva center, naj v opise delovnih mest vključi informacije o občutljivih funkcijah ter zagotovi opredelitev vseh kontrol za omejevanje tveganja, ki se izvajajo

                           —

                           Spodbuja center, naj posodobi izvedbena pravila za usposabljanje in določi nov urnik za to

               Notranja revizija

               ni podatkov

               ni podatkov

               ni podatkov

               Poziva center, naj pripravi izčrpen pisni postopek, v katerem bo opredelil vloge, urnike in potek dela pri oblikovanju, potrjevanju in knjiženju nalogov za izterjavo za prevode, oddane naročnikom

          ---documentbreak---

               17.10.2012

               SL

               Uradni list Evropske unije

               L 286/142

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Prevajalskega centra za organe Evropske unije za proračunsko leto 2010
   EVROPSKI PARLAMENT,

               —

               ob upoštevanju letnih računovodskih izkazov Prevajalskega centra za organe Evropske unije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (3), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0125/2012),

               A.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Prevajalskega centra za organe Evropske unije (center) za proračunsko leto 2010 ter o zakonitosti in pravilnosti z njimi povezanih transakcij,

               B.

               ker je Parlament 10. maja 2011 direktorici centra podelil razrešnico za izvrševanje proračuna centra za proračunsko leto 2009 (5) in je v resoluciji, ki spremlja sklep o razrešnici, center med drugim pozval:

                           —

                           naj še naprej razvija ocenjevanje uspešnosti z okrepitvijo vezi med strateškimi ukrepi in ukrepi, predvidenimi v letnem delovnem programu, ter s pregledom kazalnikov za spremljanje uspešnosti, da bi izpolnil merila SMART,

                           —

                           naj sprejme učinkovitejše ukrepe za reševanje stalnega povečevanja proračunskega presežka, saj je ta leta 2009 znašal 24 000 000 EUR, leta 2008 26 700 000 EUR, leta 2006 16 900 000 EUR, leta 2005 10 500 000 EUR in leta 2004 3 500 000 EUR,

                           —

                           naj organ za podelitev razrešnice seznani s predlaganimi koraki, s katerimi namerava zagotoviti učinkovito delovanje računovodskega sistema ABAC,

               C.

               ker je dokončni proračun centra za leto 2010 znašal 55 928 077 EUR, kar je v primerjavi z 62 630 000 EUR leta 2009 zmanjšanje za 11,98 %,

               D.

               ker je bil obseg prevodov v letu 2010 največji od ustanovitve centra, in sicer se je število prevajalskih strani v primerjavi z letom 2009 povečalo za 20,1 %,

      Upravljanje proračuna in finančno poslovodenje

               1.

               na osnovi letnega poročila o dejavnostih centra in računovodskih izkazih za leto 2010 ugotavlja, da je bil prvotni proračun centra za leto 2010 v znesku 48 100 000 EUR dvakrat spremenjen; priznava, da je bil namen obeh sprememb proračuna dvojne narave:

                           —

                           da se vključi proračunski presežek iz prejšnjih let v znesku 24 000 000 EUR za plačilo pokojninskih prispevkov delodajalca Komisiji za obdobje 1998–2009 v skupnem znesku 18 400 000 EUR in za povračilo zneska 6 121 255 EUR največji odjemalski agenciji centra, Uradu za usklajevanje na notranjem trgu, iz poslovnega izida za leto 2009,

                           —

                           da se izvede rebalans proračuna v znesku 8 000 000 EUR zaradi velikega povečanja napovedi naročnikov;

               2.

               je seznanjen s podatkom iz letnega poročila o dejavnostih centra, da so se zaradi večjega števila prevedenih strani v letu 2010 prihodki centra povečali na 51 200 000 EUR, kar je 13,71 % več kot v letu 2009; iz tega poročila tudi ugotavlja, da se je izvrševanje proračunskih odhodkov centra povečalo na 43 040 000 EUR, tj. 86,79 % vseh sredstev, kar je 18,27 % več kot v letu 2009;

               3.

               opozarja, da morajo biti v skladu s členom 10 Uredbe (ES) št. 2965/94 o ustanovitvi centra njegovi prihodki in odhodki, prikazani v proračunu, uravnoteženi; ugotavlja, da je v proračunskem letu 2010 presežek centra, ki je nastal leta 2009, znašal 24 000 000 EUR; vseeno ugotavlja, da je center zlasti s prenosom sredstev v pokojninski sklad in povračilom svojim naročnikom ta presežek zmanjšal na 9 200 000 EUR; na podlagi podatkov centra ugotavlja, da je upravni odbor v letu 2011 sklenil teh 9 200 000 EUR porabiti za rezervo za izredne naložbe (4 300 000 EUR) in rezervo za stabilizacijo cen (4 900 000 EUR);

               4.

               pozdravlja rešitev dolgotrajnega spora med centrom in Komisijo o prispevkih delodajalca v pokojninski sistem Unije;

               5.

               pozdravlja zgoraj omenjeno odločitev upravnega odbora, sprejeto leta 2011, da bo oblikoval rezervo v znesku 4 300 000 EUR za naložbe v program e-CDT, ki bo izveden v obdobju 2012–2013, in rezervo v znesku 4 900 000 EUR za stabilizacijo cen, da se ublaži morebitno zmanjšanje prihodkov centra zaradi predvidenega upada zahtev naročnikov za prevode;

               6.

               pozdravlja dejstvo, da so bili na zahtevo organa za podelitev razrešnice letni računovodski izkazi centra za proračunsko leto 2010 objavljeni na spletnem mestu centra;

      Postopki javnih naročil

               7.

               poziva center, naj zagotovi skladnost s členom 60 finančne uredbe s sprejemom sklepov o financiranju za odhodke iz poslovanja; center zlasti poziva, naj uvede strožji nadzor nad načrtovanjem javnih naročil;

               8.

               na podlagi letnega poročila o dejavnostih centra ugotavlja, da je ta sprožil dva nova postopka za izvajanje storitev prevajanja in revizije na področju železnic in pomorstva;

               9.

               ugotavlja, da je bilo podpisanih 47 okvirnih pogodb;

      Človeški viri

               10.

               ugotavlja, da center ni spoštoval člena 45 kadrovskih predpisov, saj osem uslužbencev z večjim številom točk ni napredovalo, nekateri drugi v istem razredu pa so, ker so bili v končni sklep o napredovanju vključeni dodatni diskrecijski elementi; je seznanjen z izjavo centra, da je služba za notranjo revizijo potrdila, da so bili sklepi o karieri in napredovanju uradnikov in začasnih uslužbencev, ki jih je upravni odbor sprejel 7. februarja 2008, predmet interpretacije in da je po tem, ko je služba za notranjo revizijo pripravila končno oceno dokumenta o izvajanju napredovanja uslužbencev, ki ga je sama izdala septembra 2010, center svojo razlago prilagodil razlagi službe za notranjo revizijo, dodatna merila, ki so se prej uporabljala za napredovanje, pa so bila opuščena;

               11.

               je poleg tega seznanjen z navedbami iz letnega poročila o dejavnostih, da je center izvedel 22 izbirnih postopkov za začasne in pogodbene delavce, pa tudi dva natečaja za delovna mesta, vzpostavljena leta 2010;

               12.

               ugotavlja, da je center uvedel službo za poklicno usmerjanje, da bi opredelil možnosti za zaposlene in omogočil mobilnost oziroma poklicno svetovanje;

      Uspešnost

               13.

               pozdravlja povečanje obsega storitev prevajanja, ki jih center opravlja za institucije Unije, v primerjavi z letom 2009, zlasti povečanje števila prevedenih dokumentov za 20,1 %, medtem ko je bil proračun zmanjšan za 11,98 % v primerjavi z letom poprej;

               14.

               na podlagi letnega poročila o dejavnostih centra ugotavlja, da so bili v letu 2010 podpisani sporazumi s šestimi novimi strankami, tj. skupnimi podjetji ARTEMIS, ENIAC, IMI in FCH, Evropskim uradom za podporo azilu in Agencijo za sodelovanje energetskih regulatorjev, ter da so bili vzpostavljeni stiki z Evropskim bančnim organom, Evropskim organom za vrednostne papirje in trge ter Evropskim organom za zavarovanja in poklicne pokojnine;

               15.

               je seznanjen z navedbami iz letnega poročila o dejavnostih centra, da je bilo v proračunskem letu 2010 približno 55 % vseh prevajalskih strani poslanih v zunanje prevajanje; poleg tega na osnovi omenjenega poročila ugotavlja, da je center v letu 2010 sprejel ukrepe za konsolidacijo upravljanja delovnega poteka prevajanja z združitvijo oddelkov za upravljanje povpraševanja in zunanjih izvajalcev; še zlasti ugotavlja, da je bila zunanja raziskava za preverjanje razmerja med internim delom in zunanjim izvajanjem dokončana in da je bil model izračuna, ki ga uporablja center, potrjen;

               16.

               pozdravlja prizadevanja centra za izboljšanje kakovosti prevodov; poudarja dejstvo, da je bilo do izteka leta 2010 dokončanih 17 terminoloških projektov, ki so izboljšali terminološko bazo; podpira center pri organizaciji usposabljanja za prevajalce, saj bo to prispevalo k njihovi produktivnosti;

               17.

               poziva center, naj analizira obstoječe podatkovne tokove in orodja za načrtovanje proračuna ter vzpostavi kontrole; v zvezi s tem ugotavlja, da se proračunsko načrtovanje centra izvaja v Excelu, kontrola podatkov pa je ročna ali sistemska, kar bi utegnilo povzročiti napake pri izračunih in načrtovanju odhodkov, navsezadnje pa neugodno vplivalo na cene centra;

               18.

               spodbuja center, naj upošteva minimalne zahteve za napovedi ter poglobi sodelovanje in izmenjavo podatkov o napovedih z izbranimi naročniki, da bi preprečil precenjene napovedi odhodkov in previsoke cene;

      Notranja revizija

               19.

               ugotavlja, da 12 „zelo pomembnih“ priporočil službe za notranjo revizijo do 31. decembra 2010 še ni bilo upoštevanih; je zaskrbljen, ker je bila uresničitev sedmih od teh priporočil odložena; ugotavlja, da so zamude nastale pri naslednjih pomembnih vprašanjih:

                           —

                           kakovost napovedi strank,

                           —

                           razkritje izvrševanja proračuna za leto 2008,

                           —

                           ocena notranjih sistemov kontrole;

                     zato poziva center, naj organu za podelitev razrešnice pojasni to zamudo in odpravi pomanjkljivosti;

               20.

               ugotavlja, da je center izmed 12 „zelo pomembnih“ priporočil službe za notranjo revizijo zavrnil priporočilo o finančnem poročanju; poziva center, naj razloge za to odločitev posreduje organu za podelitev razrešnice;

               21.

               ugotavlja, da je služba za notranjo revizijo opravila revizijo načrtovanja proračunskih odhodkov ter naknadno revizijo o upravljanju človeških virov in upoštevanju standardov notranje kontrole in izvedla oceno tveganja za področje informacijske tehnologije;

               22.

               na osnovi letnega poročila o dejavnostih centra ugotavlja, da je služba za notranjo revizijo v končnem poročilu o naknadni reviziji zapisala, da je imela 41 priporočil, od česar jih 29 še ni bilo v celoti upoštevanih, 10 jih je bilo upoštevanih, dve pa sta bili delno upoštevani oziroma zavrnjeni;

               23.

               je seznanjen z dejstvom, da je služba za notranjo revizijo opravila uradno svetovanje na naslednjih področjih:

                           —

                           optimizacija organizacijske sestave in povezano zmanjšanje stroškov,

                           —

                           ocena tveganja na področju informacijske tehnologije,

                           —

                           pomoč in svetovanje pri izvedbi letne ocene tveganja centra,

                           —

                           pomoč in usmerjanje pri reviziji kakovosti;

               24.

               opozarja na priporočila iz prejšnjih poročil o razrešnici, predstavljena v Prilogi k tej resoluciji;

               25.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 10. maja 2012 (6) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 117.

      (2)  UL L 248, 16.9.2002, str. 1.

      (3)  UL L 314, 7.12.1994, str. 1.

      (4)  UL L 357, 31.12.2002, str. 72.

      (5)  UL L 250, 27.9.2011, str. 125.

      (6)  Sprejeta besedila, P7_TA(2012)0164 (glej stran 388 tega Uradnega lista).


title: Sklep Komisije z dne 24. julija 1997 o spremembi Sklepa 92/167/EGS o ustanovitvi Strokovnega odbora za tranzit električne energije po omrežjih

text:
Pomembno pravno obvestilo

|

31997D0559

Uradni list L 230 , 21/08/1997 str. 0018 - 0018

		Sklep Komisijez dne 24. julija 1997o spremembi Sklepa 92/167/EGS o ustanovitvi Strokovnega odbora za tranzit električne energije po omrežjih(97/559/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ker je zaradi kontinuitete Strokovnega odbora za tranzit električne energije po omrežjih, ustanovljenega s Sklepom Komisije 92/167/EGS [1], kakor je bil spremenjen z Aktom o pristopu Avstrije, Finske in Švedske, potrebno, da je mandat članov obnovljiv;ker je zaradi pravne varnosti ravno tako primerno črtati nekatere določbe, ki so postale neuporabne;ker je zato treba Sklep 92/167/EGS spremeniti,SKLENILA:Edini členČlen 6 Sklepa 92/167/EGS se spremeni:(a) odstavek 2 se nadomesti:"2. Njihov mandat se lahko enkrat obnovi.";(b) odstavek 3 se črta.V Bruslju, 24. julija 1997Za KomisijoChristos PapoutsisČlan Komisije[1] UL L 74, 20.3.1992, str. 43.--------------------------------------------------


title: Sklep Sveta z dne 1. decembra 2009 o imenovanju generalnega sekretarja Sveta Evropske unije

text:
               9.12.2009

               SL

               Uradni list Evropske unije

               L 322/37

      SKLEP SVETA

   z dne 1. decembra 2009
   o imenovanju generalnega sekretarja Sveta Evropske unije
   (2009/911/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 240(2) Pogodbe,
   ker bi bilo treba imenovati generalnega sekretarja Sveta –
   SPREJEL NASLEDNJI SKLEP:
   Člen 1
   G.Pierre de BOISSIEU se imenuje za generalnega sekretarja Sveta Evropske unije za obdobje od 1. decembra 2009 do dneva po sestanku Evropskega sveta junija 2011.
   Člen 2
   Predsednik Sveta uradno obvesti g. Pierra de BOISSIEUJA o tem sklepu.
   Objavi se v Uradnem listu Evropske unije.

      V Bruslju, 1. decembra 2009

            Za Svet

            Predsednica

         B. ASK


title: Sklep Sveta (SZVP) 2017/83 z dne 16. januarja 2017 o spremembi Sklepa 2010/413/SZVP o omejevalnih ukrepih proti Iranu

text:
               17.1.2017

               SL

               Uradni list Evropske unije

               L 12/92

         SKLEP SVETA (SZVP) 2017/83
   z dne 16. januarja 2017
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (1) in zlasti člena 23(2) Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP.

               (2)

               V skladu s členom 26(3) Sklepa 2010/413/SZVP je Svet pregledal seznam oseb in subjektov iz Priloge II k navedenemu sklepu.

               (3)

               Več subjektov bi bilo treba črtati s seznama oseb in subjektov, za katere veljajo omejevalni ukrepi, iz Priloge II k Sklepu 2010/413/SZVP.

               (4)

               Ob upoštevanju sodb Splošnega sodišča v zadevah T-182/13 (2), T-433/13 (3), T-158/13 (4), T-5/13 (5), T-45/14 (6) in T-539/14 (7) ter v združenih zadevah T-423/13 in T-64/14 (8) Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company ter Good Luck Shipping Company LLC niso vključeni na seznam oseb in subjektov, za katere veljajo omejevalni ukrepi, iz Priloge II k Sklepu 2010/413/SZVP.

               (5)

               Ob upoštevanju sodb Sodišča v zadevah C-176/13 (9) in C-200/13 P (10) Bank Mellat in Bank Saderat Iran nista vključeni na seznam oseb in subjektov, za katere veljajo omejevalni ukrepi, iz Priloge II k Sklepu 2010/413/SZVP. Iz tega razloga in zaradi pravne varnosti bi bilo treba vnos, ki zadeva Bank Saderat PLC (London) v navedeni Prilogi črtati.

               (6)

               Sklep 2010/413/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Priloga II k Sklepu 2010/413/SZVP se spremeni, kot je določeno v Prilogi k temu sklepu.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 16. januarja 2017

            Za Svet

            Predsednica

         F. MOGHERINI

      (1)  UL L 195, 27.7.2010, str. 39.

      (2)  Sodba Splošnega sodišča z dne 10. julija 2014, Moallem Insurance Co. proti Svetu Evropske unije, T-182/13, ECLI:EU:T:2014:624.

      (3)  Sodba Splošnega sodišča z dne 5. maja 2015, Petropars Iran Co in drugi proti Svetu Evropske unije, T-433/13, ECLI:EU:T:2015:255.

      (4)  Sodba Splošnega sodišča z dne 15. septembra 2015, Iranian Aluminium Co. (Iralco) proti Svetu Evropske unije, T-158/13, ECLI:EU:T:2015:634.

      (5)  Sodba Splošnega sodišča z dne 18. septembra 2015, Iran Liquefied Natural Gas Co. proti Svetu Evropske unije, T-5/13, ECLI:EU:T:2015:644.

      (6)  Sodba Splošnega sodišča z dne 18. septembra 2015, HTTS Hanseatic Trade Trust & Shipping GmbH in Naser Bateni proti Svetu Evropske unije, T-45/14, ECLI:EU:T:2015:650.

      (7)  Sodba Splošnega sodišča z dne 19. novembra 2015, North Drilling Co. proti Svetu Evropske unije, T-539/14, ECLI:EU:T:2015:871.

      (8)  Sodba Splošnega sodišča z dne 24. maja 2016, Good Luck Shipping LLC proti Svetu Evropske unije, T-423/13 and T-64/14, ECLI:EU:T:2016:308.

      (9)  Sodba Sodišča z dne 18. februarja 2016, Svet Evropske unije proti Bank Mellat, C-176/13 P, ECLI:EU:C:2016:96.

      (10)  Sodba Sodišča z dne 21. aprila 2016, Svet Evropske unije proti Bank Saderat Iran, C-200/13 P, ECLI:EU:C:2016:284.

      PRILOGA
      S seznama iz dela I.B Priloge II k Sklepu 2010/413/SZVP se črtajo vnosi v zvezi z naslednjimi subjekti:
      I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado

      B.   Subjekti

                     „7.

                     (a) Bank Saderat PLC (London)

                     48.

                     Neka Novin (a.k.a. Niksa Nirou)

                     65.

                     West Sun Trade GMBH

                     159.

                     Oil Industry Pension Fund Investment Company (OPIC)“.


title: Sklep Sveta (EU) 2015/1209 z dne 20. julija 2015 o imenovanju člana Računskega sodišča

text:
               24.7.2015

               SL

               Uradni list Evropske unije

               L 196/14

         SKLEP SVETA (EU) 2015/1209
   z dne 20. julija 2015
   o imenovanju člana Računskega sodišča
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(5) Pogodbe,
   ob upoštevanju predloga Kraljevine Danske,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je 24. januarja 2012 sprejel Sklep 2012/60/EU (1) o imenovanju sedmih članov Računskega sodišča do 28. februarja 2018.

               (2)

               1. februarja 2015 se je zaradi smrti Henrika OTBA sprostilo mesto.

               (3)

               Zato bi bilo treba za preostanek mandata Henrika OTBA imenovati novega člana –

         SPREJEL NASLEDNJI SKLEP:
   Člen 1
   Bettina Michelle JAKOBSEN je imenovana za članico Računskega sodišča za obdobje od 1. septembra 2015 do 28. februarja 2018.
   Člen 2
   Ta sklep začne veljati na dan sprejetja.

      V Bruslju, 20. julija 2015

            Za Svet

            Predsednica

         F. MOGHERINI

      (1)  Sklep Sveta 2012/60/EU z dne 24. januarja 2012 o imenovanju sedmih članov Računskega sodišča (UL L 30, 2.2.2012, str. 18).


title: 2014/174/SZVP: Sklep Političnega in varnostnega odbora EUTM Mali/1/2014 z dne 18. marca 2014 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) in razveljavitvi Sklepa EUTM Mali/1/2013

text:
               29.3.2014

               SL

               Uradni list Evropske unije

               L 95/30

         SKLEP POLITIČNEGA IN VARNOSTNEGA ODBORA EUTM MALI/1/2014
   z dne 18. marca 2014
   o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) in razveljavitvi Sklepa EUTM Mali/1/2013
   (2014/174/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1) in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejema ustrezne odločitve glede političnega nadzora in strateškega vodenja EUTM Mali, vključno s sklepom o imenovanju naslednjih poveljnikov misije EU.

               (2)

               PVO je 19. julija 2013 sprejel Sklep EUTM Mali/1/2013 (2) o imenovanju brigadirja generala Bruna GUIBERTA za poveljnika misije EU za EUTM Mali.

               (3)

               Francija je 15. februarja 2014 za novega poveljnika misije EU za EUTM Mali predlagala brigadirja generala Marca RUDKIEWICZA, ki bo zamenjal brigadirja generala Bruna GUIBERTA.

               (4)

               Vojaški odbor EU je 21. februarja 2014 priporočil, da PVO imenuje brigadirja generala Marca RUDKIEWICZA za poveljnika misije EU za EUTM Mali, ki bo zamenjal brigadirja generala Bruna GUIBERTA.

               (5)

               Sklep EUTM Mali/1/2013 bi bilo treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadir general Marc RUDKIEWICZ je s 1. aprilom 2014 imenovan za poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
   Člen 2
   Sklep EUTM Mali/1/2013 se razveljavi.
   Člen 3
   Ta sklep začne veljati 1. aprila 2014.

      V Bruslju, 18. marca 2014

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.

      (2)  Sklep Političnega in varnostnega odbora EUTM Mali/1/2013 z dne 19. julija 2013 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (UL L 202, 27.7.2013, str. 22).


title: 2008/493/ES: Sklep Sveta z dne 23. junija 2008 o spremembi Priloge I k Aktu o pristopu Bolgarije in Romunije

text:
               3.7.2008

               SL

               Uradni list Evropske unije

               L 174/6

      SKLEP SVETA

   z dne 23. junija 2008
   o spremembi Priloge I k Aktu o pristopu Bolgarije in Romunije
   (2008/493/ES)
   SVET EVROPSKE UNIJE JE –
   ob upoštevanju Akta o pristopu iz leta 2005 in zlasti člena 3(6) Akta,
   ob upoštevanju predloga Komisije,
   ob upoštevanju naslednjega:

               (1)

               Člen 3(3) Akta o pristopu iz leta 2005 določa, da Bolgarija in Romunija pristopita h konvencijam in protokolom, navedenim v Prilogi I, ki so jih sklenile države članice.

               (2)

               Dne 8. decembra 2004 so države članice podpisale Konvencijo o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1) h Konvenciji z dne 23. julija 1990 o odpravi dvojnega obdavčevanja v zvezi s preračunom dobička povezanih podjetij (2) („Konvencija o arbitraži“).

               (3)

               Primerno je, da Bolgarija in Romunija pristopita h Konvenciji o arbitraži, kakor je bila spremenjena s Konvencijo z dne 8. decembra 2004. Konvencijo z dne 8. decembra 2004 bi bilo zato treba dodati v Prilogo I k Aktu o pristopu iz leta 2005 –

         SKLENIL:
   Člen 1
   V točki 2 Priloge I k Aktu o pristopu iz leta 2005 se doda naslednja alinea:

               „—

               Konvencija z dne 8. decembra 2004 o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike h Konvenciji o odpravi dvojnega obdavčevanja v zvezi s preračunom dobička povezanih podjetij (UL C 160, 30.6.2005, str. 1)“.

         Člen 2
   Ta sklep začne učinkovati dan po objavi v Uradnem listu Evropske unije.

      V Luxembourgu, 23. junija 2008

            Za Svet

            Predsednik

         I. JARC

      (1)  UL C 160, 30.6.2005, str. 1.

      (2)  UL L 225, 20.8.1990, str. 10.


Pomembno pravno obvestilo

|

52007BP0126(01)

1. Sklep Evropskega parlamenta z dne 24. aprila 2007 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2005 (C6-0400/2006 - 2006/2167(DEC))

Uradni list 074 E , 20/03/2008 str. 0261 - 0262

		1.Sklep Evropskega parlamenta z dne 24. aprila 2007 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2005 (C6-0400/2006 — 2006/2167(DEC))Evropski parlament,- ob upoštevanju zaključnega letnega računa Evropskega centra za preprečevanje in obvladovanje bolezni za proračunsko leto 2005 [1],- ob upoštevanju Poročila Računskega sodišča o zaključnem letnem računu Evropskega centra za preprečevanje in obvladovanje bolezni za proračunsko leto 2005 z odgovori Centra [2],- ob upoštevanju Priporočila Sveta z dne 27. februarja 2007 (5711/2007 — C6-0080/2007),- ob upoštevanju Pogodbe ES in zlasti člena 276 Pogodbe,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [3], in zlasti člena 185 Uredbe,- ob upoštevanju Uredbe (ES) št. 851/2004 Evropskega Parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni [4] ter zlasti člena 23 Uredbe,- ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 [5] in zlasti člena 94 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0119/2007),1. podeli izvršnemu direktorju Evropskega centra za preprečevanje in obvladovanje bolezni razrešnico glede izvrševanja proračuna Centra za proračunsko leto 2005;2. navaja svoje pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje izvršnemu direktorju Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).[1] UL C 266, 31.10.2006, str. 31.[2] UL C 312, 19.12.2006, str. 54.[3] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[4] UL L 142, 30.4.2004, str. 1.[5] UL L 357, 31.12.2002, str. 72.--------------------------------------------------


title: Sklep Sveta z dne 22. decembra 2009 o imenovanju generalnega sekretarja Sveta Evropske unije za obdobje od 26. junija 2011 do 30. junija 2015

text:
               24.12.2009

               SL

               Uradni list Evropske unije

               L 347/31

      SKLEP SVETA

   z dne 22. decembra 2009
   o imenovanju generalnega sekretarja Sveta Evropske unije za obdobje od 26. junija 2011 do 30. junija 2015
   (2009/1009/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 240(2) Pogodbe,
   ker bi bilo treba imenovati generalnega sekretarja Sveta za obdobje od 26. junija 2011 do 30. junija 2015 –
   SPREJEL NASLEDNJI SKLEP:
   Člen 1
   G Uwe CORSEPIUS se imenuje za generalnega sekretarja Sveta Evropske unije za obdobje od 26. junija 2011 do 30. junija 2015.
   Člen 2
   Predsednik Sveta uradno obvesti g. Uwa CORSEPIUSA o tem sklepu.
   Objavi se v Uradnem listu Evropske unije.

      V Bruslju, 22. decembra 2009

            Za Svet

            Predsednik

         A. CARLGREN


title: Sklep št. 771/2006/ES Evropskega parlamenta in Sveta z dne  17. maja 2006  o evropskem letu enakih možnosti za vse (2007) – Pravični družbi naproti   (Besedilo velja za EGP)

text:
               31.5.2006

               SL

               Uradni list Evropske unije

               L 146/1

      SKLEP št. 771/2006/ES EVROPSKEGA PARLAMENTA IN SVETA

   z dne 17. maja 2006
   o evropskem letu enakih možnosti za vse (2007) – Pravični družbi naproti
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 13(2) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1)
      ,

   ob upoštevanju mnenja Odbora regij (2),
   v skladu s postopkom, določenim v členu 251 Pogodbe (3),
   ob upoštevanju naslednjega:

               (1)

               Nediskriminacija je temeljno načelo Evropske unije. To načelo je treba upoštevati v vseh politikah Evropske unije.

               (2)

               Na podlagi člena 13 Pogodbe je Svet sprejel Direktivo 2000/43/ES z dne 29. junija 2000 o izvajanju načela enakega obravnavanja oseb ne glede na raso ali narodnost (4), med drugim na področju zaposlovanja, poklicnega usposabljanja, izobraževanja, blaga in storitev ter socialne zaščite, Direktivo 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (5), ki prepoveduje diskriminacijo na podlagi vere ali prepričanja, invalidnosti, starosti in spolne usmerjenosti, ter Direktivo 2004/113/ES z dne 13. decembra 2004 o izvajanju načela enakega obravnavanja žensk in moških pri dostopu do blaga in storitev ter oskrbi z njimi (6).

               (3)

               V skladu s členom 2 Pogodbe je spodbujanje enakosti med spoloma ena od poglavitnih nalog Skupnosti. S členom 3(2) Pogodbe se Skupnost prav tako zavezuje k odpravljanju neenakosti in spodbujanju enakosti moških in žensk v vseh njenih dejavnostih.

               (4)

               S členom 21 Listine o temeljnih pravicah Evropske unije je določena prepoved diskriminacije na kakršni koli podlagi, v njenem členu 23 pa se zahteva, da se enakost moških in žensk zagotovi na vseh področjih.

               (5)

               Evropska zakonodaja s področja enakega obravnavanja in nediskriminacije zadeva vse osebe v Evropski uniji.

               (6)

               Socialna agenda 2005–2010, ki dopolnjuje in podpira Lizbonsko strategijo, ima ključno vlogo pri uveljavljanju socialnih razsežnosti gospodarske rasti. Ena od prednostnih nalog socialne agende 2005–2010 je uveljavitev enakih možnosti za vse kot sredstva za doseganje bolj socialno vključene družbe.

               (7)

               Leta 2007 bo deseta obletnica evropskega leta boja proti rasizmu, ki je omogočil precejšen napredek pri odpravljanju rasne diskriminacije.

               (8)

               Evropska zakonodaja je po vsej Evropski uniji znatno povečala stopnjo zajamčene enakosti in zaščite pred neenakostjo in diskriminacijo ter je bila katalizator pri oblikovanju skladnejšega, na pravicah temelječega pristopa k enakosti in nediskriminaciji. Kljub vsemu pa se prebivalci Evropske unije v vsakdanjem življenju še vedno srečujejo z diskriminacijo in neenakim obravnavanjem.

               (9)

               Evropsko leto enakih možnosti za vse (v nadaljevanju „evropsko leto“) bi moralo poskrbeti za dinamiko, ki bi podpirala prizadevanja držav članic za izvajanje zakonodaje Skupnosti na področju enakosti in nediskriminacije.

               (10)

               Pri dejavnostih, povezanih z raso ali narodnostjo, vero ali prepričanjem, starostjo, invalidnostjo ali spolno usmeritvijo, je dosledno upoštevanje razlik med spoloma bistvenega pomena.

               (11)

               Posvetovanje, ki ga je organizirala Komisija prek zelene knjige z naslovom „Enakost in nediskriminacija v razširjeni Evropski uniji“, ki je bila predstavljena 28. maja 2004, kaže na to, da velika večina vprašanih oseb meni, da mora Unija okrepiti svoja prizadevanja v boju proti vsem oblikam diskriminacije na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti.

               (12)

               V svoji resoluciji z dne 28. aprila 2005 o položaju Romov v Evropski uniji (7) Evropski parlament opozarja na razširjenost rasnega sovraštva do Romov ter njegove diskriminatorne učinke na možnosti zaposlovanja, izobraževanja in socialnih storitev za najbolj prikrajšano etnično manjšino v Evropski uniji.

               (13)

               Za uspešnost zakonodajnega okvira Skupnosti na področju nediskriminacije sta ključnega pomena obseg množične javne podpore in resnična politična volja za spremembe. Pri tem igrajo poglavitno vlogo socialni partnerji, lokalne in regionalne oblasti ter nevladne organizacije. Evropsko leto bi moralo biti katalizator večje ozaveščenosti in zagona. Pomagati bi moralo osredotočiti politično pozornost v vseh državah članicah in mobilizirati vse zainteresirane posameznike in skupine ter tako uresničevati novo okvirno strategijo Evropske unije na področju nediskriminacije in enakih možnosti, in to tudi po letu 2007.

               (14)

               Evropsko leto se bo ukvarjalo tudi z reševanjem težav hkratne raznovrstne diskriminacije, to je diskriminacije iz dveh ali več razlogov, navedenih v členu 13 Pogodbe. Prav tako pa bo tudi namenjeno spodbujanju uravnoteženega obravnavanja vseh razlogov, navedenih v omenjenem členu.

               (15)

               Zaradi neenakomernega napredka na področju enakosti in nediskriminacije po državah članicah je ukrepanje nujno na evropski in nacionalni ravni; v skladu z načelom subsidiarnosti je treba glavni del dejavnosti evropskega leta decentralizirati na nacionalni ravni.

               (16)

               Sodelovanje v evropskem letu bi moralo biti odprto za države članice, države pristopnice in države kandidatke, ki so deležne ugodnosti predpristopne strategije, države EFTA/EGP v skladu s pogoji iz Sporazuma o evropskem gospodarskem prostoru (EGP), za države zahodnega Balkana v skladu s pogoji, določenimi na podlagi njihovih posameznih sporazumov, ter za države, ki so zajete z evropsko sosedsko politiko v skladu z določili strateškega dokumenta iz maja 2004 in akcijskimi načrti držav.

               (17)

               Potrebna je usklajenost in dopolnjevanje z drugimi ukrepi Skupnosti, zlasti na področju boja proti diskriminaciji in socialni izključenosti ter uveljavljanja temeljnih pravic, izobraževanja in usposabljanja, kulture in medkulturnega dialoga, mladine, državljanstva, priseljevanja in azilske politike ter enakosti med spoloma.

               (18)

               Ta sklep vzpostavlja finančni okvir za celotno obdobje programa, ki mora biti za proračunski organ za celotno letno proračunsko obdobje glavna izhodiščna točka v smislu točke 33 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka (8).

               (19)

               Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (9).

               (20)

               Ker se cilji tega sklepa ne morejo v celoti uresničiti na ravni držav članic, saj so za to potrebni med drugim večstransko partnerstvo, nadnacionalna izmenjava informacij in širjenje dobrih praks po vsej Skupnosti, in jih je torej zaradi obsega ukrepanja laže uresničiti na ravni Skupnosti, lahko Skupnost sprejme ukrepe v skladu z načelom subsidiarnosti iz člena 5 Pogodbe. V skladu z načelom sorazmernosti iz istega člena ta sklep ne presega tega, kar je potrebno za uresničitev navedenih ciljev –

         SKLENILA:
   Člen 1
   Evropsko leto
   Leto 2007 se razglasi za „evropsko leto enakih možnosti za vse“.
   Člen 2
   Cilji
   Cilji evropskega leta so:

               (a)

               Pravice – ozaveščanje javnosti glede pravice do enakosti in nediskriminacije ter glede problema hkratne raznovrstne diskriminacije: evropsko leto bo poudarilo sporočilo, da imajo vsi ljudje pravico do enakega obravnavanja, in to ne glede na spol, raso ali etnično pripadnost, vero ali prepričanje, invalidnost, starost ali spolno usmerjenost. Evropsko leto bo skupinam, ki so izpostavljene možni diskriminaciji, omogočilo, da se bolje seznanijo s svojimi pravicami in obstoječo evropsko zakonodajo zoper diskriminacijo.

               (b)

               Zastopanost – spodbujanje razprave o tem, kako v družbi povečati udeležbo diskriminiranih skupin in uravnoteženo sodelovanje moških in žensk: evropsko leto bo spodbudilo premislek in razpravo o potrebi po večji družbeni udeležbi teh skupin in njihovem vključevanju v dejavnosti za boj proti diskriminaciji na vseh področjih in vseh ravneh družbe.

               (c)

               Priznavanje – spodbujanje in praznovanje različnosti in enakosti: evropsko leto bo poudarilo pozitivni prispevek, ki ga lahko družbi kot celoti dajo ljudje ne glede na spol, raso ali etnično pripadnost, vero ali prepričanje, invalidnost, starost ali spolno usmerjenost, zlasti z izpostavljanjem prednosti različnosti.

               (d)

               Spoštovanje – uveljavljanje tesneje povezane družbe: evropsko leto bo povečalo ozaveščenost glede pomena odpravljanja stereotipov, predsodkov in nasilja, uveljavljanja dobrih odnosov med vsemi pripadniki družbe, še zlasti med mladimi, ter uveljavljanja in širjenja vrednot, ki so osnova boja proti diskriminaciji.

         Člen 3
   Vsebina dejavnosti
   1.   Dejavnosti, namenjene uresničevanju ciljev iz člena 2, lahko obsegajo pripravo ali zagotovitev podpore in še posebej:

               (a)

               srečanja in prireditve;

               (b)

               informativne in promocijske ter izobraževalne kampanje;

               (c)

               ankete in študije na ravni Skupnosti ali držav članic.

         2.   Podrobnosti o dejavnostih iz odstavka 1 so navedene v Prilogi.
   Člen 4
   Integracija načela enakosti spolov
   Evropsko leto bo upoštevalo različne oblike diskriminacije zaradi rase ali narodnosti, vere ali prepričanja, invalidnosti, starosti ali spolne usmerjenosti, ki jih doživljajo moški in ženske.
   Člen 5
   Sodelovanje in izvajanje na ravni Skupnosti
   Komisija zagotovi, da se dejavnosti Skupnosti, ki so zajete s tem sklepom, izvedejo v skladu s Prilogo, in še posebej, da se vse oblike diskriminacije, zajete v členu 13 Pogodbe in členu 2 tega sklepa, obravnavajo uravnoteženo.
   Komisija zlasti ukrene vse potrebno za zagotovitev usklajenosti in dopolnjevanja med ukrepi Skupnosti in pobudami iz člena 10 ter tako pomaga uresničiti cilje iz člena 2.
   Komisija redno izmenjuje mnenja z interesnimi skupinami, nevladnimi organizacijami, ki zastopajo žrtve diskriminacije, in civilno družbo zlasti na evropski ravni glede priprave, izvajanja in ovrednotenja evropskega leta ter nadaljnjega ukrepanja. Takšne interesne skupine zato dobijo od Komisije ustrezne informacije. Komisija o njihovih stališčih obvesti odbor, ustanovljen v skladu s členom 7(1).
   Člen 6
   Sodelovanje in izvedba na nacionalni ravni
   1.   Vsaka država članica ustanovi ali imenuje izvajalsko telo na nacionalni ravni za pripravo sodelovanja v evropskem letu. O svoji izbiri mora vsaka država članica Komisijo obvestiti do 17. junija 2006. To nacionalno izvajalsko telo bo odgovorno za določanje nacionalne strategije in prednostnih nalog za evropsko leto ter za izbiro posameznih dejavnosti, ki bodo predlagane za financiranje Skupnosti. Nacionalna strategija in prednostne naloge za evropsko leto bodo določene v skladu s cilji iz člena 2 in bodo poskušale zagotoviti uravnoteženo obravnavanje vseh vzrokov diskriminacije, kot je navedeno v členu 2.
   Postopek za dodeljevanje financiranja Skupnosti za dejavnosti na nacionalni ravni je naveden v delu II Priloge.
   2.   Za izvajanje svojih nalog se bo to izvajalsko telo redno posvetovalo in tesno sodelovalo s civilno družbo, vključno z organizacijami, ki branijo ali zastopajo interese tistih, ki bi lahko bili izpostavljeni diskriminaciji ali neenakemu obravnavanju, ter drugimi interesnimi skupinami.
   Člen 7
   Odbor
   1.   Komisiji pomaga odbor, v nadaljevanju „odbor“ .
   2.   Pri sklicevanju na ta odstavek se uporabita člena 3 in 7 Sklepa 1999/468/ES, ob upoštevanju določb člena 8 Sklepa.
   3.   Odbor sprejme svoj poslovnik.
   4.   Predstavniki držav članic v odboru so po možnosti predstavniki nacionalnega izvajalskega telesa, kot je opredeljeno v členu 6(1).
   Člen 8
   Finančna ureditev
   1.   Ukrepi, ki se izvajajo po vsej Skupnosti, kakor je določeno v delu I Priloge, se lahko subvencionirajo v višini do 80 % ali pa se zaradi njih razpišejo javna naročila, ki se financirajo iz splošnega proračuna Evropske unije.
   2.   Ukrepi na lokalni, regionalni ali nacionalni ravni, določeni v točki 6 dela II Priloge, se lahko sofinancirajo iz splošnega proračuna Evropske unije v višini največ 50 % vseh konsolidiranih stroškov izvedenih dejavnosti na lokalni, regionalni ali nacionalni ravni, in sicer v skladu s postopkom iz dela II Priloge.
   Člen 9
   Predložitev zahtevkov in postopek izbire
   1.   Odločitve o financiranju ukrepov iz člena 8(1) sprejme Komisija v skladu s postopkom iz člena 7(2).
   2.   Zahtevke za finančno pomoč za ukrepe iz člena 8(2) Komisiji predložijo nacionalna izvajalska telesa v skladu s postopkom iz dela II Priloge.
   Člen 10
   Usklajenost in dopolnjevanje
   Komisija skupaj z državami članicami zagotovi, da so ukrepi, predvideni s tem sklepom, usklajeni z drugim ukrepanjem in pobudami na ravni Skupnosti ter na nacionalni in regionalni ravni.
   Skupaj zagotovijo kar največje dopolnjevanje med dejavnostmi evropskega leta in drugimi obstoječimi pobudami in viri na ravni Skupnosti ter na nacionalni in regionalni ravni, kadar lahko ti pripomorejo k uresničevanju ciljev evropskega leta.
   Člen 11
   Sodelovanje držav nečlanic
   Sodelovanje pri dejavnostih evropskega leta je odprto za:

               (a)

               države, s katerimi je Evropska unija podpisala pristopno pogodbo;

               (b)

               države kandidatke, ki so deležne ugodnosti predpristopne strategije, in sicer v skladu s splošnimi načeli ter splošnimi pogoji, ki veljajo za sodelovanje teh držav v programih Skupnosti in so navedeni v okvirnem sporazumu in sklepu pridružitvenih svetov;

               (c)

               države EFTA, ki so podpisnice sporazuma o EGP v skladu z določbami navedenega sporazuma;

               (d)

               države zahodnega Balkana v skladu z ureditvijo, ki jo je po okvirnih sporazumih o splošnih načelih za njihovo sodelovanje v programih Skupnosti treba vzpostaviti s temi državami;

               (e)

               partnerske države v okviru evropske sosedske politike v skladu s splošnimi načeli in splošnimi pogoji, ki veljajo za sodelovanje teh držav v programih Skupnosti in so navedeni v strateškem dokumentu iz maja 2004 in akcijskih načrtih držav. Vsako finančno podporo Skupnosti dejavnostim v teh partnerskih državah v tem okviru ureja instrument evropske sosedske politike v skladu s prednostnimi nalogami in postopki, določenimi v splošnem sodelovanju s temi državami.

         Člen 12
   Proračun
   Finančni okvir za izvajanje dejavnosti iz tega sklepa za obdobje od 1. januarja 2006 do 31. decembra 2007 znaša 15 000 000 EUR, od katerih je 6 000 000 EUR namenjenih za obdobje do 31. decembra 2006. Za obdobje po 31. decembru 2006 je predvidena okvirna vsota, ki bo potrjena, če bo na tej stopnji v skladu z večletnim finančnim okvirom, ki bo začel veljati od 1. januarja 2007 dalje.
   Člen 13
   Mednarodno sodelovanje
   Komisija lahko v okviru evropskega leta sodeluje z ustreznimi mednarodnimi organizacijami, zlasti s Svetom Evrope in Združenimi narodi.
   Člen 14
   Spremljanje in vrednotenje
   Komisija do 31. decembra 2008 predloži Evropskemu parlamentu, Svetu, Evropskemu ekonomsko-socialnemu odboru in Odboru regij poročilo o izvajanju, rezultatih in celoviti oceni dejavnosti, predvidenih s tem sklepom.
   Člen 15
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Strasbourgu, 17. maja 2006

            Za Evropski parlament

            Predsednik

         J. BORRELL FONTELLES

            Za Svet

            Predsednik

         H. WINKLER

      (1)  UL C 65, 17.3.2006, str. 70.

      (2)  Mnenje z dne 16. novembra 2005 (še ni objavljeno v Uradnem listu).

      (3)  Mnenje Evropskega parlamenta z dne 13. decembra 2005 (še ni objavljeno v Uradnem listu) in Sklep Sveta z dne 28. aprila 2006.

      (4)  UL L 180, 19.7.2000, str. 22.

      (5)  UL L 303, 2.12.2000, str. 16.

      (6)  UL L 373, 21.12.2004, str. 37.

      (7)  UL C 45 E, 23.2.2006, str. 129.

      (8)  UL C 172, 18.6.1999, str. 1. Medinstitucionalni sporazum, kakor je bil spremenjen s Sklepom 2003/429/ES Evropskega parlamenta in Sveta z dne 19. maja 2003 o prilagoditvi finančne perspektive zaradi širitve (UL L 147, 14.6.2003, str. 25).

      (9)  UL L 184, 17.7.1999, str. 23.

      PRILOGA
      Opis dejavnosti, navedenih v členu 3
      (I)   Dejavnosti po vsej Skupnosti

                  1.

                  Srečanja in prireditve:

                              (a)

                              organizacija srečanj na ravni Skupnosti;

                              (b)

                              organizacija prireditev za ozaveščanje glede ciljev evropskega leta, vključno z otvoritveno in zaključno konferenco evropskega leta, in sicer z dodelitvijo podpore državi članici, ki bo takrat predsedovala Svetu, ter organizacija prvega letnega ”vrha o enakosti”.

                  2.

                  Informativne in promocijske kampanje, ki obsegajo:

                              (a)

                              oblikovanje logotipa, ki bo dostopen in na razpolago v različnih velikostih, in gesel za evropsko leto, ki se bodo uporabili pri vseh dejavnostih v povezavi z evropskim letom;

                              (b)

                              informativno kampanjo po vsej Skupnosti;

                              (c)

                              ustrezne ukrepe za izpostavitev rezultatov ter večjo odmevnost dejavnosti in pobud Skupnosti, ki prispevajo k uresničevanju ciljev evropskega leta;

                              (d)

                              organizacijo evropskih natečajev, ki izpostavljajo dosežke in izkušnje na tematskih področjih evropskega leta.

                  3.

                  Druge dejavnosti
                  Ankete in študije po vsej Skupnosti, vključno z vprašanji v zvezi z oceno učinka evropskega leta, ki se vključijo v poročilo Eurobarometra o anketah in vrednotenju uspešnosti in učinka evropskega leta.

                  4.

                  To financiranje je lahko v obliki:

                              —

                              neposredne nabave blaga in storitev, zlasti na področju komunikacij, z odprtimi in/ali omejenimi javnimi razpisi,

                              —

                              neposredne nabave svetovalnih storitev z odprtimi in/ali omejenimi javnimi razpisi,

                              —

                              subvencij za stroške posebnih prireditev na evropski ravni, ki opozarjajo na evropsko leto in ozaveščajo javnost; to financiranje ne preseže 80 % vseh izdatkov, ki jih ima prejemnik.

                        Komisija lahko v obojestransko korist Komisije in držav članic izkoristi tehnično in/ali upravno pomoč, na primer za financiranje zunanjega izvedenskega mnenja v zvezi z določenim vprašanjem.

            (II)   Nacionalna raven

                  1.

                  Dejavnosti na lokalni, regionalni ali nacionalni ravni so lahko upravičene do sredstev iz proračuna Skupnosti v višini največ 50 % vseh stroškov države članice.

                  2.

                  Po sprejetju tega sklepa bo Komisija nacionalna izvajalska telesa povabila k omejenemu razpisu za predloge.

                  3.

                  Vsako nacionalno izvajalsko telo se bo lahko na razpis za predloge prijavilo z eno vlogo za finančna sredstva Skupnosti. Zahtevek za finančna sredstva bo moral vsebovati nacionalno strategijo in prednostne naloge evropskega leta, predlagane dejavnosti za financiranje znotraj določene države članice in imena organizacij, ki bodo zadolžene za izvajanje posameznih dejavnosti. Prav tako bo moral biti k zahtevku priložen natančen proračun, ki bo navedel višino vseh stroškov predlaganih dejavnosti in znesek ter vire sofinanciranja. Kot stroške bo mogoče uveljavljati tudi sredstva, namenjena za osebje nacionalnih izvajalskih teles in njihovo upravljanje.

                  4.

                  Nacionalne strategije in prednostne naloge evropskega leta bodo morale biti v skladu s splošnimi cilji, predvidenimi v členu 2, in si bodo morale prizadevati za uravnoteženo obravnavo vseh oblik diskriminacije, omenjenih v tem členu.

                  5.

                  Komisija bo vloge za finančna sredstva, ki jih bodo predložila nacionalna izvajalska telesa, ocenila in po potrebi zahtevala njihove spremembe. Nacionalna izvajalska telesa bodo zadolžena za usklajevanje in spremljanje izvajanja posameznih nacionalnih dejavnosti.

                  6.

                  Dejavnosti na lokalni, regionalni in nacionalni ravni lahko obsegajo:

                              (a)

                              srečanja in prireditve v zvezi s cilji evropskega leta, vključno z otvoritveno prireditvijo evropskega leta;

                              (b)

                              informativne in izobraževalne kampanje in ukrepe na nacionalni ravni za širjenje načel in osnovnih vrednot, ki jih praznuje evropsko leto, vključno s podeljevanjem nagrad in pripravo natečajev;

                              (c)

                              ankete in študije, razen tistih, navedenih v točki 3 dela I.

            (III)   Dejavnosti, za katere ni finančne pomoči iz splošnega proračuna Evropske unije
      Komisija bo moralno podprla, tudi s pisno odobritvijo uporabe logotipa in drugega gradiva v zvezi z evropskim letom, pobude javnih in zasebnih organizacij, kadar navedene organizacije Komisiji zadovoljivo dokažejo, da se zadevne pobude izvajajo ali se bodo izvajale v evropskem letu in bodo po vsej verjetnosti pomembno prispevale k uresničitvi enega ali več ciljev evropskega leta.


title: Sklep Sveta z dne 8. oktobra 1990 o sklenitvi Okvirnega sporazuma o trgovini in gospodarskem sodelovanju med Evropsko gospodarsko skupnostjo in Argentinsko republiko

text:
Pomembno pravno obvestilo

|

31990D0530

Uradni list L 295 , 26/10/1990 str. 0066 - 0066 finska posebna izdaja: poglavje 11 zvezek 16 str. 0108  švedska posebna izdaja: poglavje 11 zvezek 16 str. 0108

		Sklep Svetaz dne 8. oktobra 1990o sklenitvi Okvirnega sporazuma o trgovini in gospodarskem sodelovanju med Evropsko gospodarsko skupnostjo in Argentinsko republiko(90/530/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker bi morala Skupnost za dosego svojih ciljev na področju zunanjih gospodarskih odnosov odobriti Okvirni sporazum o trgovini in gospodarskem sodelovanju z Argentinsko republiko;ker nekatere oblike sodelovanja, predlagane v sporazumu, presegajo pooblastila za delovanje na področju skupne trgovinske politike,SKLENIL:Člen 1V imenu Skupnosti se odobri Okvirni sporazum o trgovini in gospodarskem sodelovanju med Evropsko gospodarsko skupnostjo in Argentinsko republiko.Besedilo sporazuma je priloženo temu sklepu.Člen 2Predsednik Sveta v imenu Skupnosti poda uradno obvestilo, kot je predvideno v členu 11 sporazuma [3].Člen 3V Skupnem odboru, ustanovljenem s členom 7 sporazuma, Skupnost zastopa Komisija s pomočjo predstavnikov držav članic.V Luxembourgu, 8. oktobra 1990Za SvetPredsednikE. Rubbi[1] UL C 87, 5.4.1990, str. 7.[2] UL C 231, 17.9.1990.[3] Datum začetka veljavnosti sporazuma bo objavil Generalni sekretariat Sveta v Uradnem listu Evropskih skupnosti.--------------------------------------------------


title: Sklep Evropske centralne banke (EU) 2015/433 z dne 17. decembra 2014 o ustanovitvi Odbora za poklicno etiko in sprejetju njegovega poslovnika (ECB/2014/59)

text:
               14.3.2015

               SL

               Uradni list Evropske unije

               L 70/58

         SKLEP EVROPSKE CENTRALNE BANKE (EU) 2015/433
   z dne 17. decembra 2014
   o ustanovitvi Odbora za poklicno etiko in sprejetju njegovega poslovnika (ECB/2014/59)
   SVET EVROPSKE CENTRALNE BANKE JE –
   ob upoštevanju Sklepa ECB/2004/2 z dne 19. februarja 2004 o sprejetju Poslovnika Evropske centralne banke (1) in zlasti člena 9a Sklepa,
   ob upoštevanju naslednjega:

               (1)

               Svet Evropske centralne banke (ECB) namerava z ustanovitvijo Odbora ECB za poklicno etiko (v nadaljnjem besedilu: Odbor za poklicno etiko) okrepiti veljavna etična pravila in dodatno izboljšati korporativno upravljanje ECB, Evropskega sistema centralnih bank (ESCB), Eurosistema in enotnega mehanizma nadzora (EMN).

               (2)

               V zadnjih letih se je ozaveščenost javnosti o vprašanjih korporativnega upravljanja in etičnih pravilih povečala. Po vzpostavitvi EMN so vprašanja upravljanja za ECB še pomembnejša. Večja ozaveščenost in nadzor javnosti zahtevata, da ECB vzpostavi najsodobnejša etična pravila za zagotavljanje svoje integritete in preprečitev tveganj za svoj ugled ter se jih strogo drži.

               (3)

               Etična pravila za člane teles, ki sodelujejo v postopkih odločanja ECB (v nadaljnjem besedilu: naslovniki), bi morala temeljiti na istih načelih kot pravila, ki se uporabljajo za zaposlene v ECB, in bi morala biti sorazmerna z zadevnimi nalogami naslovnikov. Zato bi bilo treba raznovrstna pravila, ki tvorijo etični okvir ECB, tj. Kodeks ravnanja za člane Sveta ECB (2), Dopolnilni kodeks meril poklicne etike za člane izvršilnega odbora Evropske centralne banke (3), Kodeks ravnanja za člane Nadzornega odbora in Pravila za zaposlene v ECB, razlagati skladno.

               (4)

               Etična pravila je treba podkrepiti z dobro delujočim spremljanjem, mehanizmi poročanja in postopki za doseganje ustreznega in skladnega izvajanja, pri čemer bo imel ključno vlogo Odbor za poklicno etiko.

               (5)

               Za zagotovitev učinkovitega medsebojnega delovanja med tistimi vidiki etičnih pravil, ki se nanašajo predvsem na operativno izvajanje, in tistimi vidiki, ki se nanašajo predvsem na institucionalna vprašanja in vprašanja, povezana s pravnim okvirom, bi moral biti vsaj eden izmed članov Revizijskega odbora ECB (v nadaljnjem besedilu: Revizijski odbor) tudi član Odbora za poklicno etiko.

               (6)

               V Odboru za poklicno etiko bi moral bil tudi zunanji član Revizijskega odbora. Zunanji člani Revizijskega odbora se izberejo izmed visokih uradnikov z izkušnjami na področju centralnega bančništva –

         SPREJEL NASLEDNJI SKLEP:
   Člen 1
   Ustanovitev in sestava
   1.   Ustanovi se Odbor za poklicno etiko.
   2.   Odbor za poklicno etiko sestavljajo trije zunanji člani, izmed katerih je vsaj eden zunanji član Revizijskega odbora.
   3.   Člani Odbora za poklicno etiko so ugledni posamezniki iz držav članic, ki so brez dvoma neodvisni in dobro razumejo cilje, naloge in upravljanje ECB, ESCB, Eurosistema in EMN. Ne smejo biti zaposleni v ECB ali člani teles, ki so vključeni v postopke odločanja ECB, nacionalnih centralnih bank ali pristojnih nacionalnih organov, kot so opredeljeni v Uredbi Sveta (EU) št. 1024/2013 (4).
   Člen 2
   Imenovanje članov
   1.   Člane Odbora za poklicno etiko imenuje Svet ECB.
   2.   Odbor za poklicno etiko določi svojega predsednika.
   3.   Člani Odbora za poklicno etiko so imenovani za obdobje treh let, z možnostjo enkratnega podaljšanja. Mandat članov Odbora za poklicno etiko, ki so hkrati tudi člani Revizijskega odbora, preneha, če jim preneha članstvo v Revizijskem odboru.
   4.   Člani Odbora za poklicno etiko spoštujejo najvišje standarde etičnega ravnanja. Od njih se pričakuje, da ravnajo pošteno, neodvisno, nepristransko, diskretno in ne oziraje se na lastne interese ter da se izogibajo vsakršni situaciji, ki bi lahko vodila v osebno navzkrižje interesov. Poleg tega se od njih pričakuje, da se zavedajo pomembnosti svojih dolžnosti in nalog. Člani Odbora za poklicno etiko se morajo vzdržati vsakršnega posvetovanja o primerih zaznanega ali morebitnega osebnega navzkrižja interesov. Zahteve o varovanju poslovne skrivnosti iz člena 37 Statuta Evropskega sistema centralnih bank in Evropske centralne banke veljajo zanje tudi po prenehanju njihove funkcije.
   5.   Člani Odbora za poklicno etiko so upravičeni do plačila, ki je sestavljeno iz letnega nadomestila in plačila za dejansko opravljeno delo na podlagi urne postavke. Znesek takega nadomestila določi Svet ECB.
   Člen 3
   Delovanje
   1.   Odbor za poklicno etiko določi datume svojih sej na predlog predsednika. Predsednik lahko seje Odbora za poklicno etiko skliče tudi, kadar koli je to po njegovem mnenju potrebno.
   2.   Seje se lahko na predlog katerega koli člana in s soglasjem predsednika opravijo tudi v obliki telekonference, posvetovanja pa se lahko izvedejo po pisnem postopku.
   3.   Od članov Odbora za poklicno etiko se pričakuje, da so na vseh sejah osebno navzoči. Na sejah smejo biti navzoči le člani tega odbora in sekretar. Ne glede na to lahko Odbor za poklicno etiko na svoje seje povabi tudi druge osebe, če meni, da je to primerno.
   4.   Izvršilni odbor zaupa opravljanje nalog sekretarja Odbora za poklicno etiko enemu od zaposlenih.
   5.   Odbor za poklicno etiko ima dostop do članov vodstva in zaposlenih ter do dokumentov in informacij, ki jih potrebuje za opravljanje svojih nalog.
   Člen 4
   Naloge
   1.   Kadar je to izrecno določeno v pravnih aktih, ki jih sprejme ECB, ali v etičnih pravilih teles, ki sodelujejo v postopkih odločanja, Odbor za poklicno etiko svetuje o etičnih vprašanjih, in sicer na podlagi posamičnih zahtev.
   2.   Odbor za poklicno etiko prevzame naloge svetovalca za poklicno etiko, imenovanega na podlagi Kodeksa ravnanja za člane Sveta ECB, in naloge pooblaščenca za poklicno etiko v ECB, imenovanega na podlagi Dopolnilnega kodeksa meril poklicne etike za člane izvršilnega odbora ECB.
   3.   Odbor za poklicno etiko poroča Revizijskemu odboru o danih nasvetih in obsegu, v katerem so bili ti nasveti izvedeni, in tako Revizijskemu odboru pomaga pri izvedbi ocene splošne ustreznosti okvira skladnosti s predpisi za ECB, ESCB, Eurosistem in EMN ter učinkovitosti postopkov za spremljanje skladnosti s predpisi.
   4.   Odbor za poklicno etiko o svojem delu letno poroča Svetu ECB. Poleg tega Svetu ECB poroča tudi, kadar koli meni, da je to primerno, in/ali je to potrebno za opravljanje njegovih nalog.
   5.   Odbor za poklicno etiko lahko poleg nalog, ki so določene v tem členu, opravlja tudi druge dejavnosti, povezane s tem mandatom, če tako zahteva Svet ECB.
   Člen 5
   Obveščanje o izvedbi nasvetov
   Naslovniki nasvetov Odbora za poklicno etiko obvestijo ta odbor o izvajanju njegovih nasvetov.
   Člen 6
   Začetek veljavnosti
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 17. decembra 2014

            Predsednik ECB

         Mario DRAGHI

      (1)  UL L 80, 18.3.2004, str. 33.

      (2)  UL C 123, 24.5.2002, str. 9.

      (3)  UL C 104, 23.4.2010, str. 8.

      (4)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).


title: 2010/547/EU: Sklep Evropskega parlamenta z dne 5. maja 2010 o zaključku poslovnih knjig Agencije Evropske unije za temeljne pravice za proračunsko leto 2008

text:
               25.9.2010

               SL

               Uradni list Evropske unije

               L 252/210

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Agencije Evropske unije za temeljne pravice za proračunsko leto 2008
   (2010/547/EU)
   EVROPSKI PARLAMENT,
   ob upoštevanju končnih letnih računovodskih izkazov Agencije Evropske unije za temeljne pravice za proračunsko leto 2008,
   ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (3), zlasti člena 21,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0090/2010),

               1.

               odobri zaključek poslovnih knjig Agencije Evropske unije za temeljne pravice za proračunsko leto 2008;

               2.

               naroči svojemu predsedniku, naj ta sklep posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 10.

      (2)  UL L 248, 16.9.2002, str. 1.

      (3)  UL L 53, 22.2.2007, str. 1.

      (4)  UL L 357, 31.12.2002, str. 72.


title: Odločba Nadzornega organa Efte št. 30/15/COL z dne 27. januarja 2015 o odobritvi treh odstopanj, ki jih je zahtevala Kneževina Lihtenštajn v zvezi s členom 30, členom 36(2) in točko 1.1.3.6.3(b) Priloge 5 lihtenštajnskega Odloka z dne 3. marca 1998 o cestnem prevozu nevarnega blaga (Verordnung über den Transport gefährlicher Güter auf der Strasse – VTGGS), na podlagi člena 6(2)(a) akta iz točke 13c poglavja I Priloge XIII k Sporazumu o Evropskem gospodarskem prostoru (Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga) [2015/1813]

text:
               8.10.2015

               SL

               Uradni list Evropske unije

               L 263/49

         ODLOČBA NADZORNEGA ORGANA EFTE
   št. 30/15/COL
   z dne 27. januarja 2015
   o odobritvi treh odstopanj, ki jih je zahtevala Kneževina Lihtenštajn v zvezi s členom 30, členom 36(2) in točko 1.1.3.6.3(b) Priloge 5 lihtenštajnskega Odloka z dne 3. marca 1998 o cestnem prevozu nevarnega blaga (Verordnung über den Transport gefährlicher Güter auf der Strasse – VTGGS), na podlagi člena 6(2)(a) akta iz točke 13c poglavja I Priloge XIII k Sporazumu o Evropskem gospodarskem prostoru (Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga) [2015/1813]
   NADZORNI ORGAN EFTE JE –

      ob upoštevanju akta iz točke 13c poglavja I Priloge XIII k Sporazumu EGP, tj.
      Direktive 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (v nadaljnjem besedilu: Direktiva), kakor je bila prilagojena s Sporazumom EGP s Protokolom 1 k Sporazumu, zlasti s členoma 6 in 9,

   ob upoštevanju sklepov Stalnega odbora št. 3/12/SC in št. 4/12/SC,
   ob upoštevanju Odločbe Nadzornega organa Efte št. 295/14/COL z dne 16. julija 2014 (dogodek št. 710373) o predložitvi osnutka ukrepov Odboru Efte za promet, ki jih mora Nadzorni organ Efte sprejeti v zvezi z lihtenštajnsko zahtevo, in o pooblastitvi pristojnega člana kolegija, da sprejme končno odločitev, če Odbor Efte za promet osnutek odločbe soglasno potrdi,
   ob upoštevanju naslednjega:
   1.   POSTOPEK

   Vlada Lihtenštajna je v dopisu z dne 20. decembra 2013 (dogodek št. 694300), ki ga je poslala Nadzornemu organu, zahtevala štiri odstopanja na podlagi člena 6(2)(a) Direktive. Odstopanja, ki jih je zahteval Lihtenštajn, so določena v členih 29, 30, 36(2) in v točki 1.1.3.6.3(b) Priloge 5 Odloka z dne 3. marca 1998 o cestnem prevozu nevarnega blaga (LR 741.621, kakor je bil nazadnje spremenjen) (Verordnung über den Transport gefährlicher Güter auf der Strasse – VTGGS) (v nadaljnjem besedilu: Odlok) in zadevajo prevoz eksplozivov, podjetja za pregled cistern, posebno usposabljanje voznikov in gradbiščne cisterne.
   V letu 2014 je vlada Lihtenštajna prejela dodatna pojasnila prek neuradnih sporočil z dne 20. februarja (dogodek št. 700062), 21. februarja (dogodek št. 700131), 12. marca (dogodek št. 702345), 27. marca (dogodek št. 703760), 9. maja (dogodek št. 707772), 14. maja (dogodek št. 708302) in 16. maja (dogodek št. 708667).
   Nadzorni organ je s pogodbo o izvedbi javnega naročila storitev z dne 4. marca 2014 (dogodek št. 700047) pri družbi DNV GL AS (v nadaljnjem besedilu: DNV) naročil oceno o tem, ali so zahtevana odstopanja v skladu z zahtevami iz člena 6(2)(a) Direktive, s poudarkom na morebitnih ali dejanskih tveganjih zaradi odstopanj, na tem, ali bi ta odstopanja pomenila manjšo, večjo ali enako varnost; in, po potrebi, opredelitvi morebitnih blažilnih ukrepov. Družba DNV je 16. aprila 2014 Nadzornemu organu predložila predhodno poročilo (dogodek št. 706289). 23. maja 2014 je izdala končno poročilo (dogodek št. 709161).
   Po oceni odstopanj, ki jih je zahteval Lihtenštajn, je Nadzorni organ ugotovil, da se samo določbe v členih 30, 36(2) in v točki 1.1.3.6.3(b) Priloge 5 Odloka štejejo za odstopanja v smislu člena 6(2)(a) Direktive, medtem ko se člen 29 odloka, ki se nanaša na eksplozive v enkrat odprtih prevoznih embalažah, ne more obravnavati kot odstopanje (1).
   Nadzorni organ je 16. julija 2014 Odboru Efte za promet predložil tri osnutke ukrepov (dogodek št. 706153), ki jih mora Nadzorni organ sprejeti v zvezi z lihtenštajnsko zahtevo za odstopanje na podlagi člena 6(2)(a) Direktive.
   V osnutkih ukrepov, predloženih Odboru Efte za promet na dan 16. julija 2014, je navedeno:

               1.

               Člen 30 Odloka, podjetja za pregled cistern:
               Po mnenju Odbora Efte za promet je treba zahtevo za odstopanje v zvezi s členom 30 Odloka glede podjetij za pregled cistern odobriti pod pogojem, da so vozniki opravili posebno usposabljanje CITEC (2).
               Datum izteka: 26. september 2015.

               2.

               Člen 36(2) Odloka, posebno usposabljanje voznikov:
               Po mnenju Odbora Efte za promet je treba zahtevo za odstopanje zavrniti, razen če lahko vlada Lihtenštajna dokaže, da je usposabljanje, ki ga zagotavlja BBT (3), skladen z usposabljanjem ADR (4).

               3.

               Točka 1.1.3.6.3(b) Priloge 5 k Odloku, gradbiščne cisterne:
               Po mnenju Odbora Efte za promet je treba zahtevo za odstopanje v zvezi s točko 1.1.3.6.3(b) Priloge 5 k Odloku, gradbiščne cisterne, odobriti, če imajo cisterne, ki se uporabljajo, dvojne stene.
               Datum izteka: 26. september 2015.

         Nadzorni organ je z dopisom z dne 16. julija 2014 (dogodek št. 716061) države EFTE obvestil o osnutkih ukrepov, ki jih mora sprejeti Odbor Efte za promet, in jih pozval, naj ocenijo obvestilo Lihtenštajna in osnutek mnenja Odbora Efte za promet. Nadzorni organ je v tem dopisu poleg tega predlagal, naj se mnenje Odbora Efte za promet pridobi s pisnim postopkom, v skladu s členoma 1 in 2 Odločbe Stalnega odbora držav Efte št. 4/2012/SC z dne 26. oktobra 2012. Nadzorni organ je države Efte pozval, naj mu morebitne pripombe na osnutek mnenja Odbora Efte za promet predložijo do 25. avgusta 2014.
   Norveška vlada je z dopisom z dne 21. avgusta 2014 (dogodek št. 720223) Nadzorni organ obvestila, da na osnutek mnenja Odbora Efte za promet nima pripomb. Vlada Lihtenštajna je z dopisom z dne 22. avgusta 2014 (dogodek št. 719910) predložila pripombe na osnutek mnenja Odbora Efte za promet. Islandska vlada ni predložila nobenega odgovora.
   Nadzorni organ je na podlagi prejetih pripomb revidiral in spremenil osnutek mnenja, ki ga je prvotno predložil Odboru Efte za promet, v skladu z Odločbo št. 295/14/COL z dne 16. julija 2014. Nadzorni organ je spremenil tudi trajanje odstopanja, v skladu s členom 6(3) Direktive. Nadzorni organ je v revidiranem in spremenjenem osnutku mnenja ugotovil, da bi bilo treba zahtevana odstopanja odobriti brezpogojno.
   Nadzorni organ je z dopisom z dne 24. novembra 2014 (dogodek št. 730389) Odboru Efte za promet predložil revidiran in spremenjen osnutek mnenja in zaprosil države Efte, naj svoje pripombe na revidirani in spremenjeni osnutek mnenja Odbora Efte za promet Nadzornemu organu predložijo do 12. decembra 2014.
   Vlada Lihtenštajna je z dopisom z dne 5. decembra 2014 (dogodek št. 731864) Nadzorni organ obvestila, da nima nadaljnjih pripomb, in ga pozvala, naj upošteva predloge Odbora Efte za promet ter odobri zahtevana odstopanja. Norveška vlada je z dopisom z dne 11. decembra 2014 (dogodek št. 732607) Nadzorni organ obvestila, da na osnutek mnenja Odbora Efte za promet nima pripomb. Islandska vlada ni predložila nobenega odgovora.
   2.   OCENA

   Po pregledu pojasnil in novih informacij, ki jih je predložila vlada Lihtenštajna v svojih pripombah k osnutku mnenja z dne 22. avgusta 2014, je Nadzorni organ sklenil, da je treba tri odstopanja iz členov 30, 36(2) in točke 1.1.3.6.3(b) Priloge 5 k Odloku odobriti.
   Glede prvega zahtevka za odstopanje je vlada Lihtenštajna v dopisu z dne 22. avgusta 2014 pojasnila, da morajo vsi vozniki podjetij za pregled cistern, ki v Lihtenštajnu opravljajo dejavnost pod pogoji iz člena 30 VTTGS, opraviti tritedensko usposabljanje CITEC o varnostnih in okoljskih vidikih v zvezi z njihovo poklicno dejavnostjo. Vlada Lihtenštajna je nadalje navedla, da imajo vsi vozniki lihtenštajnskih podjetij za pregled cistern t. i. strokovno spričevalo za varnost Švicarske konfederacije (Spezialist/-in für Tanksicherheit mit eidgenössischem Fachausweis). Ker so vsi vozniki opravili posebno usposabljanje CITEC, odstopanje ne ogroža varnosti. Zato Nadzorni organ meni, da je treba prošnjo za odstopanje v zvezi s členom 30 Odloka odobriti.
   Glede drugega zahtevka za odstopanje je vlada Lihtenštajna v dopisu z dne 22. avgusta 2014 predložila nove informacije v podporo svojemu stališču, da je dovoljenje BBT enakovredno usposabljanju voznikov ADR. Nadzorni organ zato meni, da ta dodatna informacija zadostuje za dokaz enakovrednosti v zvezi s tem, saj je imetnikom dovoljenj BBT dovoljeno prevažati blago razreda 1 ADR, usposabljanje za pridobitev dovoljenja BBT pa zajema vse ustrezne vidike, ki so potrebni za prevoz tovrstnega blaga.
   Nazadnje je glede tretjega zahtevka za odstopanje vlada Lihtenštajna v dopisu z dne 22. avgusta 2014 potrdila, da imajo zadevne gradbiščne cisterne dvojne stene, saj so sestavljene iz notranje cisterne in zunanjega zaprtega zbiralnika (kakor je opredeljen v točki 6.14.1.1 Priloge 5 VTGGS). Zato Nadzorni organ meni, da je treba odobriti tudi prošnjo za odstopanje v zvezi s točko 1.1.3.6.3.(b) k Prilogi 5 Odloka.
   Nadzorni organ torej meni, da z odobritvijo teh izjem varnost ne bo ogrožena in da navedeni trije zahtevki za odstopanja izpolnjujejo pogoje iz člena 6(2)(a) Direktive. Zato je treba odstopanja iz členov 30, 36(2) in točke 1.1.3.6.3(b) Priloge 5 k Odloku odobriti. Nadzorni organ je zato odobril zahtevano odstopanje na podlagi člena 6(2)(a) Direktive. Odstopanje velja za obdobje šestih let, kot je določeno v členu 6(3) Direktive. Nadzorni organ lahko v skladu s členom 6(4) Direktive obnovi odobritev.
   Iz teh razlogov je Nadzorni organ Efte, v skladu s členom 6 akta iz točke 13c poglavja I Priloge I k Sporazumu EGP, tj. Direktive 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga, kakor je bila prilagojena s Protokolom 1 k Sporazumu EGP –
   SPREJEL NASLEDNJO ODLOČBO:
   Člen 1
   Odstopanja, ki jih je zahtevala Kneževina Lihtenštajn v zvezi s členom 30, členom 36(2) in točko 1.1.3.6.3(b) Priloge 5 lihtenštajnskega Odloka z dne 3. marca 1998 o cestnem prevozu nevarnega blaga (Verordnung über den Transport gefährlicher Güter auf der Strasse – VTGGS), se odobrijo.
   Člen 2
   V skladu s točko 6 Protokola št. 1 k Sporazumu EGP se odstopanja iz člena 1 te odločbe objavijo v sklopu EGP in v Dopolnilu EGP k Uradnemu listu Evropske unije.
   Člen 3
   Odstopanja iz člena 1 te odločbe veljajo za obdobje šestih let.
   Člen 4
   Ta odločba je naslovljena na Kneževino Lihtenštajn in začne veljati, ko slednja prejme uradno obvestilo.
   Člen 5
   Ta odločba je verodostojna v angleškem jeziku.

      V Bruslju, 27. januarja 2015

            Za Nadzorni organ Efte

         Helga JÓNSDÓTTIR

            Članica kolegija

         Xavier LEWIS

            Direktor

      (1)  Sklicuje se na oceno iz Odločbe št. 295/14/COL.

      (2)  CITEC: Švicarsko združenje za varstvo voda in varnost cistern (Association pour la protection des eaux et la sécurité des citernes).

      (3)  BBT: Švicarski zvezni urad za poklicno izobraževanje in tehnologije (Bundesamt für Berufsbildung und Technologie).

      (4)  ADR: Evropski sporazum o mednarodnem prevozu nevarnih snovi po cestah (European Agreement concerning the International Carriage of Dangerous Goods by Road).


title: Soglasno sprejet sklep na ravni voditeljev držav ali vlad s strani vlad držav članic, ki uporabljajo evro kot plačilno sredstvo, z dne 16. oktobra 2003 o imenovanju predsednika Evropske centralne banke

text:
Pomembno pravno obvestilo

|

42003D0767

Uradni list L 277 , 28/10/2003 str. 0016 - 0016

		Soglasno sprejet sklep na ravni voditeljev držav ali vlad s strani vlad držav članic, ki uporabljajo evro kot plačilno sredstvo,z dne 16. oktobra 2003o imenovanju predsednika Evropske centralne banke(2003/767/ES)VODITELJI DRŽAV ALI VLAD DRŽAV ČLANIC EVROPSKE SKUPNOSTI, KI UPORABLJAJO EVRO KOT PLAČILNO SREDSTVO, SO –ob upoštevanju Pogodbe o ustanovitvi Evropske skupnosti in zlasti člena 112(2)(b) ter člena 122(4) Pogodbe, kakor tudi členov 11.2 in 43.3 Protokola o Statutu Evropskega sistema centralnih bank in Evropske centralne banke,ob upoštevanju priporočila Sveta [1],ob upoštevanju mnenja Evropskega parlamenta [2],ob upoštevanju mnenja Sveta Evropske centralne banke [3],ob upoštevanju naslednjega:(1) Gospod Wim Duisenberg, predsednik Evropske centralne banke, je v pismu generalnemu sekretarju Sveta Evropske unije z dne 9. januarja 2003 napovedal, da namerava 9. julija 2003 odstopiti s položaja predsednika banke.(2) Gospod Wim Duisenberg se je v pismu predsedniku Evropskega sveta z dne 17. aprila 2003 strinjal s tem, da še naprej opravlja svoje naloge do datuma imenovanja njegovega naslednika –SKLENILI:Člen 1Gospod Jean-Claude TRICHET se imenuje za predsednika Evropske centralne banke za osemletni mandat od 1. novembra 2003, odstop gospoda Wima Duisenberga pa je sprejet in začne učinkovati na ta dan.Člen 2Ta sklep se objavi v Uradnem listu Evropskih skupnosti.V Bruslju, 16. oktobra 2003PredsednikS. Berlusconi[1] UL L 181, 19.7.2003, str. 45.[2] Mnenje z dne 23. septembra 2003 (še neobjavljeno v Uradnem listu).[3] UL C 187, 7.8.2003, str. 16.--------------------------------------------------


title: Sklep Sveta (EU) 2016/853 z dne 12. maja 2016 o podpisu Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, v imenu Evropske unije in njenih držav članic, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji

text:
               31.5.2016

               SL

               Uradni list Evropske unije

               L 142/3

         SKLEP SVETA (EU) 2016/853
   z dne 12. maja 2016
   o podpisu Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, v imenu Evropske unije in njenih držav članic, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 91, 100(2), 207 in 209, v povezavi s členom 218(5) Pogodbe,
   ob upoštevanju Akta o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike iz leta 2003 in zlasti člena 6(2) Akta,
   ob upoštevanju Akta o pristopu Republike Bolgarije in Romunije iz leta 2005 in zlasti člena 6(2) Akta,
   ob upoštevanju Akta o pristopu Republike Hrvaške iz leta 2011 in zlasti člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s členom 6(2) aktov o pristopu iz let 2003, 2005 in 2011 se pristop k sporazumu, ki so ga s tretjimi državami ali mednarodnimi organizacijami podpisale ali sklenile države članice in Unija, uredi s protokolom k navedenemu sporazumu. V skladu z navedenim členom se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

               (2)

               Svet je 8. decembra 2003 pooblastil Komisijo, da v imenu Skupnosti in njunih držav članic začne pogajanja s Turkmenistanom o Protokolu k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani (v nadaljnjem besedilu: Sporazum), da se upošteva pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Uniji.

               (3)

               Svet je 23. oktobra 2006 pooblastil Komisijo, da začne pogajanja v imenu Skupnosti in njunih držav članic s Turkmenistanom o Protokolu k Sporazumu, da se upošteva pristop Republike Bolgarije in Romunije k Evropski uniji.

               (4)

               Svet je 14. septembra 2012 pooblastil Komisijo, da začne pogajanja za prilagoditev sporazumov, podpisanih ali sklenjenih med Unijo oziroma Unijo in njenimi državami članicami ter eno ali več tretjimi državami ali mednarodnimi organizacijami, zaradi pristopa Republike Hrvaške k Uniji.

               (5)

               Pogajanja s Turkmenistanom so bila uspešno zaključena s parafiranjem Protokola k Sporazumu, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Uniji (v nadaljnjem besedilu: Protokol).

               (6)

               Protokol bi bilo treba podpisati v imenu Unije in njenih držav članic –

         SPREJEL NASLEDNJI SKLEP:
   Člen 1
   Podpis Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, v imenu Unije in njenih držav članic, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji, se odobri s pridržkom sklenitve navedenega protokola (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.
   Člen 3
   Ta sklep začne veljati na dan sprejetja.

      V Bruslju, 12. maja 2016

            Za Svet

            Predsednica

         F. MOGHERINI

      (1)  Besedilo Protokola bo objavljeno skupaj s sklepom o njegovi sklenitvi.


title: Sklep Sveta (SZVP) 2016/1341 z dne 4. avgusta 2016 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               5.8.2016

               SL

               Uradni list Evropske unije

               L 212/116

         SKLEP SVETA (SZVP) 2016/1341
   z dne 4. avgusta 2016
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. aprila 2013 sprejel Sklep 2013/183/SZVP (1), ki je nadomestil Sklep 2010/800/SZVP (2) ter s katerim je med drugim uveljavil resolucije Varnostnega sveta Združenih narodov (RVSZN) 1718 (2006), 1874 (2009), 2087 (2013) in 2094 (2013).

               (2)

               Varnostni svet ZN je 2. marca 2016 sprejel RVSZN 2270 (2016), v kateri so določeni novi ukrepi proti Demokratični ljudski republiki Koreji (DLRK).

               (3)

               Svet je 31. marca 2016 sprejel Sklep (SZVP) 2016/476 (3), s katerim je uveljavil te ukrepe.

               (4)

               Svet je 27. maja 2016 sprejel Sklep (SZVP) 2016/849 (4), ki je nadomestil Sklep 2013/183/SZVP ter s katerim je med drugim uveljavil RVSZN 1718 (2006), 1874 (2009), 2087 (2013), 2094 (2013) in 2270 (2016).

               (5)

               V RVSZN 2270 (2016) je določeno, da se na seznam uvrsti dodatno blago, za katerega prav tako velja prepoved prenosa, nabave in zagotavljanja tehnične pomoči. Odbor, ustanovljen v skladu z odstavkom 12 RVSZN 1718 (2006), je preučil seznam izdelkov, materiala, opreme, blaga in tehnologije, povezanih z orožjem za množično uničevanje, ki jih je treba opredeliti in uvrstiti na seznam kot občutljivo blago.

               (6)

               Poleg tega Svet meni, da bi prepoved vstopa v pristanišča, ki velja za vsa plovila, ki so v lasti DLRK, ki jih DLRK upravlja ali katerih posadka je iz DLRK, morala veljati tudi za plovila, ki plujejo pod zastavo te države.

               (7)

               Za izvajanje ukrepov iz tega sklepa je potrebno nadaljnje ukrepanje Unije.

               (8)

               Sklep (SZVP) 2016/849 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep (SZVP) 2016/849 se spremeni:

               1.

               v členu 1(1) se točka (b) nadomesti z naslednjim:

                           „(b)

                           vseh predmetov, materialov, opreme, blaga in tehnologije, ki jih je določil Varnostni svet ZN ali Odbor, ustanovljen na podlagi odstavka 12 RVSZN 1718 (2006) (v nadaljnjem besedilu: Odbor za sankcije), v skladu z odstavkom 8(a)(ii) RVSZN 1718 (2006), odstavkom 5(b) RVSZN 2087 (2013), odstavkom 20 RVSZN 2094 (2013) in odstavkom 25 RVSZN 2270 (2016) ter ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje;“;

               2.

               odstavek 1 v členu 18 se nadomesti z naslednjim:
               „1.   Države članice prepovejo vplutje v svoja pristanišča vsem plovilom, ki so v lasti DLRK, ki jih DLRK upravlja, katerih posadka je iz DLRK ali ki plujejo pod zastavo te države.“

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 4. avgusta 2016

            Za Svet

            Predsednik

         M. LAJČÁK

      (1)  Sklep Sveta 2013/183/SZVP z dne 22. aprila 2013 o omejevalnih ukrepih proti Demokratični ljudski republiki Koreji in razveljavitvi Sklepa 2010/800/SZVP (UL L 111, 23.4.2013, str. 52).

      (2)  Sklep Sveta 2010/800/SZVP z dne 22. decembra 2010 o omejevalnih ukrepih proti Demokratični ljudski republiki Koreji in razveljavitvi Skupnega stališča 2006/795/SZVP (UL L 341, 23.12.2010, str. 32)

      (3)  Sklep Sveta (SZVP) 2016/476 z dne 31. marca 2016 o spremembi Sklepa 2013/183/SZVP o omejevalnih ukrepih proti Demokratični ljudski republiki Koreji (UL L 85, 1.4.2016, str. 38).

      (4)  Sklep Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (UL L 141, 28.5.2016, str. 79).